ไทยป่วย “โควิด” เพิ่ม 4 ราย มาจาก 4 ประเทศ ติดเชื้อสะสม 3,926 คน
ไทยป่วย “โควิด” เพิ่ม 4 ราย มาจาก 4 ประเทศ ติดเชื้อสะสม 3,926 คน
ไทยป่วย “โควิด” เพิ่ม 4 ราย มาจาก 4 ประเทศ ติดเชื้อสะสม 3,926 คน
25 พ.ย. 2563

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (25 พ.ย.63) ว่า พบผู้ป่วยยืนยันติดเชื้อรายใหม่เพิ่ม 4 ราย เดินทางมาจากต่างประเทศ และเข้าพักยังสถานที่กักกันที่รัฐจัดให้ (State Quarantine) ประกอบด้วย  อินเดีย 1 ราย , โมซัมบิก 1 ราย , ฟิลิปปินส์ 1 ราย และรัสเซีย 1 ราย
โดยผู้ติดเชื้อรายแรกที่มาจากอินเดีย เป็นชายสัญชาติอินเดีย อายุ 46 ปี อาชีพรับจ้าง เข้าพักสถานที่กักกันทางเลือกที่รัฐจัดให้ (Alternative State Quarantine) ในกรุงเทพฯ
รายที่ 2 มาจากโมซัมบิก เป็นชายไทย อายุ 41 ปี อาชีพรับจ้าง เข้าพักสถานที่กักกันที่รัฐจัดให้ (State Quarantine) ในกรุงเทพฯ
รายที่ 3 มาจากฟิลลิปปินส์ เป็นหญิงไทย อายุ 32 ปี อาชีพพนักงานบริษัท เข้าพักสถานที่กักกันที่รัฐจัดให้ (State Quarantine) ในกรุงเทพฯ
รายที่ 4 มาจากรัสเซีย เป็นหญิงไทย อายุ 55 ปี อาชีพรับจ้าง ผ่านการคัดกรอง ณ ด่านควบคุมโรค
ทั้งนี้ ส่งผลให้จำนวนผู้ป่วยยืนยันสะสมในประเทศล่าสุดเพิ่มขึ้นเป็น 3,926 ราย เป็นผู้ป่วยที่ติดเชื้อภายในประเทศ 2,454 ราย ผู้ที่เดินทางจากต่างประเทศ 1,472 ราย อยู่ในสถานกักกันที่รัฐจัดให้ 965 ราย มีผู้ป่วยรักษาหายเพิ่ม 8 ราย รวมผู้ป่วยที่รักษาหายแล้ว 3,780 ราย ยังมีผู้ป่วยรักษาตัวอยู่ในโรงพยาบาล 86 ราย ไม่มีผู้เสียชีวิตเพิ่ม ผู้เสียชีวิตสะสมยังคงอยู่ที่ 60 ราย